STATUTT FOR KLUBBMESTERSKAP I SPRANG
BÆRUM RIDEKLUBB

Statutt revideres av GU-S i Bærum Rideklubb ved behov innen utgangen av oktober.
Generelt
Vi henviser til KR2, §258. Klubbmesterskapene er åpen for ryttere som er medlem av Bærum Rideklubb på hester med norsk hesteregistrering. Klubbmesterskapene omfatter individuelle mesterskap.
Det kreves minst tre anmeldte og tre startende i hvert mesterskap.
Aldersgrenser
I henhold til KR1, § 122.3: Ponniryttere kan delta i klubbmesterskap f.o.m. det året de fyller 11 år.
Klasser
Klubbmesterskapet arrangeres i følgende klasser:
Rideskole: 0,60 m med bedømming 261.3.2a (én grunnomgang, samt eventuell omhopping på tid for feilfrie ekvipasjer) 
Ponni: LA. Det arrangeres egne mesterskap for hver kategori. Ved mindre enn tre påmeldte innenfor hver kategori, konkurrer ponniene sammen, dog på egne premisser. Bedømming 261.3.2b (to grunnomganger, samt eventuell omhopping på tid for feilfrie ekvipasjer). Dersom GU-S ser det nødvendig og/ eller formålstjenlig, kan mesterskapet for ponni gå i LB.
Hest: 1,00 m: bedømming 261.3.2b (to grunnomganger, samt eventuell omhopping på tid for feilfrie ekvipasjer). 
Hest: 1,10 m: bedømming 261.3.2b (to grunnomganger, samt eventuell omhopping på tid for feilfrie ekvipasjer). 
Hest: 1,20 m: bedømming 261.3.2b (to grunnomganger, samt eventuell omhopping på tid for feilfrie ekvipasjer). 
Dersom det er ønskelig/ formålstjenlig, kan GU-S også bestemme at det arrangeres også mesterskap i hest 1,30 m med bedømming 261.3.2b (to grunnomganger, samt eventuell omhopping på tid for feilfrie ekvipasjer). 
I tillegg til mesterskapsklassene arrangeres det eventuelt åpne klasser med bedømming enten 279 CR, én eller to omganger, 238.2.1 eller 274.5.3. Clear Round rosetter/ ordinær klassepremiering i form av gavepremier. 
Premiering
I hvert mesterskap deles det ut gull- , sølv- og bronsemedalje og pokaler, samt vinnerdekken. Ved kun tre startende deles det ut gull- og sølvmedalje og pokaler, samt vinnerdekken.  

